हड़ताल पर एनआरएचएम कर्मी, मरीज परेशान
पूर्व में हुई वार्ता पर पहल नहीं करने का आरोप
भास्करन्यूज|गिरिडीह
विभिन्नमांगों को लेकर जिले के अस्पतालों में कार्यरत 250 से अधिक एनआरएचएम कर्मी 26 दिसबंर से अनिश्चित कालीन हड़ताल पर चले गए हैं। जिससे सदर अस्पताल सहित प्रखंड के सभी स्वास्थ उपकेंन्द्र में रोगियों को काफी परेशानियों का समना करना पड़ रहा है। सदर अस्पताल सहित जिले के सभी स्वास्थ्य केंन्द्र में 90 प्रतिशत से अधिक एनआरएचएम कर्मी, एएनएम, ब्लड टेंक्नीशिन, कंपाउंडर से लेकर डाटा प्रबंधक तक पद स्थापित है। इस संबंध में सदर अस्पताल के डीपीएम एनआरएचएम कर्मी के जिला प्रतिनिधि राजवर्द्धन ने कहा कि राज्य सरकार स्वास्थ्य विभाग में कर्मचारियों की नियुक्ति के लिए निविदा निकाली है। इस निविदा में एनआरएचएम कर्मियों की नियुक्ति में किसी प्रकार का प्रीफ्रेंस नहीं दिया गया है। जबकि राज्य सरकार के साथ एनआरएचएम कर्मियों को स्वास्थ्य विभाग में किसी प्रकार के कर्मचारी की नियुक्ति में उसे प्राथमिकता दिए जाने को लेकर संघ के साथ वार्ता हुई थी। लेकिन सरकार की वादा खिलाफी को लेकर झारखंड के सभी अस्पतालों में कार्यरत एनआरएचएम कर्मी अनिश्चित कालीन हड़ताल पर चले गए हैं। उन्होंने कहा कि गिरिडीह जिले में सिर्फ एन आरएचएम के 95 एएनएम और 150 से अधिक कंपाउंडर से लेकर डाटा प्रबंधक तक जिले के सभी स्वास्थ्य केंन्द्र में कार्यरत हैं। राज्य सरकार के 20 से लेकर 30 प्रतिशत तक ही स्वास्थ्य कर्मी कार्यरत हैं। जब तक सरकार उन लोगों की मांगो की पूर्ति नहीं करती है तक उन लोगों का आंदोलन जारी रहेगा। इसकी सूचना सिविल सर्जन को दे दी गई है।
हड़ताल की कोई सूचना नहीं : सीएस
इससंबंध में सिविल सर्जन डॉक्टर एस सन्याल ने कहा कि जिले में के विभिन्न अस्पतालों में कार्यरत एनआरएचएम कर्मचारियों के हड़ताल में चले जाने की सूचना उन्हें नहीं मिली है। एनआरएचएम संघ के किसी प्रतिनिधि से उन्हें लिखित सूचना नही मिली है। जिले के सभी उपस्वास्थ्य केंन्द्र सहित सभी अस्पतालों में एनआरएचएम कर्मचारी कार्य कर रहे हैं।
hin_Deva hin_Deva bho_Deva hin_Deva hin_Deva hin_Deva